stanford-oval/wikipedia huggingface dataset:
פרס המוזיקה של MTV אירופה ללהקה הטובה ביותר

| --- | --- |

BTS, הזוכים בפרס לשנת 2021
 תקופת הפרס:  1994–2021 (כ־27 שנים)
פרס המוזיקה של MTV אירופה ללהקה הטובה ביותר הוא אחד הפרסים הכלליים המקוריים שמחולקים מדי שנה מאז הטקס הראשון בשנת 1994. ספייס גירלז, בקסטריט בויז, לינקין פארק ו-BTS זכו כולם בפרס פעמיים.
זוכים ומועמדים

הזוכים רשומים ראשונים ובאותיות מודגשות.
ביאורים

↑  בשנת 2023, הפרס בוטל.
פונקציונל מינקובסקי

במתמטיקה, ובפרט באנליזה פונקציונלית, פונקציונל מינקובסקי הוא פונקציונל המוגדר על מרחב וקטורי מעל שדה הממשיים אשר מוגדר ביחס לקבוצה מסוימת בתוך המרחב הווקטורי.
לפונקציונל מינקובסקי יש קשר הדוק למושג הנורמה-למחצה והנורמה, ולמעשה ניתן להוכיח כי כל נורמה-למחצה (ובפרט כל נורמה) היא פונקציונל מינקובסקי של קבוצה כלשהי. מעבר לכך, פונקציונל מינקובסקי משמש למספר הוכחות, בהן הוכחת גרסה מוכללת של משפט האן-בנך למרחב קמור מקומית.
הפונקציונל נקרא על שמו של המתמטיקאי הרמן מינקובסקי.
הגדרה מתמטית

בהינתן מרחב וקטורי  V מעל שדה הממשיים,  B\subseteq V ו- r\in \mathbb {R} , מסמנים:
rB:=\{rv\mid v\in B\}
קבוצה זו מהווה הרחבה בקנה מידה שווה של קבוצה  B בסקלר  r.
מגדירים את פונקציונל מינקובסקי לפי  B להיות הפונקציונל  \rho _{B}:V\to [0,\infty ] כך שלכל  v\in V:
\rho _{B}(v):=\inf\{r>0\mid v\in rB\}
זאת כאשר  \inf  היא פונקציית האינפירמום. כאשר לא קיים  r כזה (כלומר, הקבוצה ריקה ולכן אין לה אינפימום), מגדירים  \rho _{B}(v):=\infty .
תכונות

\rho _{B}(0)=0 אם ורק אם  0\in B, אחרת  \rho _{B}(0)=\infty .
כל פונקציונל מינקובסקי הוא הומוגני חיובי. כלומר, לכל  v\in V ולכל  \alpha >0 מתקיים  \rho _{B}(\alpha v)=\alpha \rho _{B}(v).
אם הקבוצה  B היא קבוצה סימטרית ( v\in B\Leftrightarrow -v\in B) אז פונקציונל מינקובסקי  \rho _{B} הומוגני בהחלט ( \rho _{B}(\alpha v)=|\alpha |\rho _{B}(v))
אם הקבוצה  B היא קבוצה קמורה אז פונקציונל מינקובסקי  \rho _{B} הוא פונקציונל תת-ליניארי
אם הקבוצה  B היא קבוצה קמורה לחלוטין (כלומר, קבוצה קמורה ומאוזנת) אז פונקציונל מינקובסקי  \rho _{B} הוא נורמה למחצה.
קשר לנורמה למחצה

נורמה למחצה היא פונקציונל על מרחב וקטורי המקיים תת-ליניאריות והומוגניות בהחלט. ניתן להוכיח כי כל נורמה למחצה (ובפרט כל נורמה) היא פונקציונל מינקובסקי ביחס לכדור היחידה שלה.
קשר לנורמה למחצה > הוכחה

נתון מרחב וקטורי  V מעל שדה הממשיים ועליו נורמה למחצה  \rho . מגדירים את  B:=\{v\in V\mid \rho (v)\leq 1\}. יש להוכיח כי  \rho _{B}=\rho .
בוחרים  v\in V כלשהו. ייתכנו שני מקרים:
מקרה ראשון: במקרה שבו  \rho (v)=0. בגלל הומוגניות בהחלט, לכל  r>0 מתקיים כי:
\rho \left({\frac {1}{r}}v\right)={\frac {1}{r}}\rho (v)=0
לכן  {\frac {1}{r}}v\in B\Rightarrow v\in rB. הדבר נכון לכל  r>0, לכן בהכרח  \rho _{B}(v)=0
מקרה שני: במקרה שבו  \rho (v)>0 מסמנים  \rho (v)=\alpha . מתקיים כי:
\rho \left({\frac {1}{\alpha }}v\right)={\frac {1}{\alpha }}\rho (v)={\frac {\alpha }{\alpha }}=1
משמע  {\frac {1}{\alpha }}v\in B\Rightarrow v\in \alpha B ובהכרח  \rho _{B}(v)\leq \alpha . מצד שני, לכל  r<\alpha  מתקיים כי:
\rho \left({\frac {1}{r}}v\right)={\frac {1}{r}}\rho (v)={\frac {\alpha }{r}}>1
כלומר  {\frac {1}{r}}v\notin B\Rightarrow v\notin rB ולכן  \rho _{B}(v)\geq \alpha . מכל זה יוצא כי  \rho _{B}(v)=\alpha =\rho (v).
שני מקרים אלו מכסים את כל האפשרויות של  v, על כן  \rho _{B}=\rho .
מש"ל.
ראו גם

נורמה-למחצה
נורמה (אנליזה)
משפט האן-בנך
הערות שוליים

↑  Lawrence Narici, Edward Beckenstein, Topological Vector Spaces, CRC Press, 2010-07-26, ISBN 978-1-58488-867-3. (באנגלית)
↑  H. H. Schaefer, M. P. Wolff, Topological Vector Spaces, Graduate Texts in Mathematics, 1999 doi: 10.1007/978-1-4612-1468-7
צפעון דקל

| צפעון דקל |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעון דקל
שם מדעי
 Bothriechis ‏פטרס, 1859

Bothriechis nigroviridis
צפעון דקל (שם מדעי: Bothriechis) הוא סוג של נחש ארסי ממשפחת הצפעיים ותת-משפחת צפעוני הגומה המצוי ביערות גשם לאורך מקסיקו ואמריקה המרכזית והמין צפעון דקל עפעפי מצוי גם באמריקה הדרומית דרומה עד קולומביה ופרו. תפוצתם העיקרית היא ביערות גשם טרופיים בתחומי תפוצתם.
צפעונים אלה דומים במראם לצפע בעלי ראש רחב, שפתיים בשרניות מסורטטות ועיניים גדולות והם בעלי "גומות" ליד עיניהם. אורכם הממוצע 60–80 ס"מ ולעיתים גם מטר אחד. נחשים אלה בעלי הסוואה בין העצים והענפים וצבעם בדרך כלל ירוק או צהוב בהיר אך לעיתים גם מגיע לגוונים אפורים, צהוב או אדמדם.
אלו נחשים ארסיים היכולים להרוג בקלות אדם שלא יקבל טיפול. עם זאת הטרף העיקרי שלהם הוא יונקים קטנים, עופות, לטאות ונחשים קטנים יותר, אותם הם מכישים ממארב מוסווה.
מינים

Bothriechis aurifer
Bothriechis bicolor
צפעון דקל ג'ויפרו (Bothriechis guifarroi)
Bothriechis lateralis
Bothriechis marchi
Bothriechis nigroviridis
Bothriechis nubestris
Bothriechis rowleyi
צפעון דקל עפעפי (Bothriechis schlegelii)
Bothriechis supraciliaris
Bothriechis thalassinus
צפע שיחים ניטצי

| צפע שיחים ניטצי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעוני ההרים
מין:: צפע שיחים ניטצי
שם מדעי
 Atheris nitschei ‏טורניאר, 1902

צפע שיחים ניטצי או צפע שיחים אגמי (שם מדעי: Atheris nitschei) הוא מין של נחש ארסי השייך לסוג צפעוני ההרים שבמשפחת הצפעיים. הוא קרו ע"ש החוקר הנריך ניטצי (1845-1902).
צפע השיחים הוא צפע גדול בצבע ירוק המוסווה היטב בין עלי העצים ביערות אפריקה. נחש זה מגיע לאורך 63–73 ס"מ והזכרים בו קטנים מהנקבות. הם בעלי קשקשים גדולים וראש בעל נחיריים רחבים ו"קרניים" קטנות סביב העין השחורה. הצבע ירוק בוהק מלמעלה וצהוב מלמטה. הוא מתפתל לאט על גבי הקרקע בדממה.
הנחש חי מהרפובליקה הדמוקרטית של קונגו, אוגנדה ומזרח טנזניה ודרומה עד צפון מלאווי וזמביה.
הנחש חי בסוואנות גבוהות, נחלים מהירים ויערות כולל יערות במבוק בגובה 1,600–2,800 מטרים. הוא מסתווה בין השיחים הגבוהים ועשבי דשא הפיל (Pennisetum purpureum). המזון העיקרי שלו הוא קרפדות וצפרדעים, אך גם יונקים קטנים לא זהירים.
תת-מינים

לנחש שני תת-מינים:
| שם | מין | טקסון | אזור גאוגרפי |
| --- | --- | --- | --- |
| צפע שיחים ניטצי | A. n. nitsche | גוסטב טורניר 1902 | אוגנדה, טנזניה, רואנדה, בורונדי והרפובליקה הדמוקרטית של קונגו |
| צפע שיחים הרי ראונג | A. n. rungweensis | צ'ארלס בוגרט 1940 | דרום טנזניה, צפון זמביה ומישור ניקה שבמלאווי |
צפע שיחים בין עלי דקל
פסגת גריזלי

ערך זה עוסק בהר מלאכותי בשטח פארק השעשועים "ההרפתקה הקליפורנית של דיסני". אם התכוונתם למשמעות אחרת, ראו .
פסגת גריזלי
פסגת גריזלי (באנגלית: Grizzly Peak) היא הסמל של פארק השעשועים "ההרפתקה הקליפורנית של דיסני", המצוי באתר הנופש דיסנילנד שבקליפורניה.
פסגת גריזלי היא הר מלאכותי בצורת דב גריזלי המצוייה במרכז הפארק. דב הגריזלי נבחר כסמל הפארק בשלו היותו החיה המסמלת את מדינת קליפורניה בה נמצא הפארק, והמהווה את נושא הפארק.
בתוך ההר המלאכותי נמצא המתקן "במורד נהר גריזלי" הכולל מסע במורד מספר מפלי מים. על פי התכנונים הראשוניים של ההר, ראשו של הדב היה אמור לפנות לכיוון דרום ומפיו היה אמור ליפול מפל מים, אולם הדבר לא התאפשר משיקולים תכנוניים.
| סמלי הפארקים ואתרי הנופש של חברת וולט דיסני |
| --- | --- | --- |
| אתר הנופש דיסנילנד | טירת היפהפייה הנרדמת  • ההרפתקה הקליפורנית של דיסני - פסגת גריזלי |  |
| אתר הנופש דיסניוורלד | טירת סינדרלה • אפקוט - ספינת החלל כדור הארץ • אולפני הוליווד של דיסני - כובע הקוסם • ממלכת החיות של דיסני - עץ החיים |  |
| אתר הנופש טוקיו דיסני | דיסנילנד - טירת סינדרלה • דיסניסי - הר פרומתאוס |  |
| אתר הנופש דיסנילנד פריז | דיסנילנד - טירת היפהפייה הנרדמת • אולפני וולט דיסני - מגדל אירפול |  |
| אתר הנופש דיסנילנד הונג קונג | דיסנילנד הונג קונג - טירת היפהפייה הנרדמת |  |
צפעון דקל עפעפי

| צפעון דקל עפעפי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעון דקל
מין:: צפעון דקל עפעפי
שם מדעי
 Bothriechis schlegelii ‏Berthold, 1846

צפעון דקל בצבע חום וירקרק
צפעון דקל עפעפי (שם מדעי: Bothriechis schlegelii) הוא מין של נחש ארסי החי ביערות אמריקה המרכזית והדרומית. נחש זה בדרך כלל בעל גוף צהוב והוא צייד החי בעיקר על ענפי העצים. הוא נפוץ בטבע ממקסיקו, דרומה לכל אורך אמריקה המרכזית - עד פרו. תפוצתו היא כמעט לגמרי ביערות גשם וגם ביערות הרריים.
נחש זה קטן יחסית למשפחת הצפעיים ואורכו 55–82 ס"מ בממוצע, כשהנקבות גדולות יותר מהזכרים (למעט גודל הנקבות אין הבדלים בולטים בין שני המינים). כמו רוב מיני הצפעיים, למין זה ראש מעוגל במקצת, עיניים שקועות וניבי ארס ארוכים ומתקפלים. לצד העיניים והנחיריים ישנן גומות החשות בחום גוף של חיות חמות דם. הזנב חזק ומיועד ללפיתת ענפים.
מקור שמו של הנחש הוא העפעפיים הקרניים העוזרים להסוואתו, שכן ראשו נראה כחלק מהעלים. צבעיו מגוונים וכוללים גוני צהוב, אדום, ירוק, חום, ורוד ואף צבע מעורבב, כשחלק מהקשקשים מנומרים בחום או שחור.
הנחש תוקף ממארב את טרפו הכולל עופות שונים, עכברים, זוחלים וקרפדות - בעיקר בלילות - והורגו במהירות, בעזרת הארס.
הוא לא מאוד אגרסיבי, אך יתקוף במקרה של חשש. הארס קטלני לבני אדם, אך מין זה נדיר באזורים מיושבים. עם זאת, הוא מוחזק על ידי סוחרים וגני חיות.
הערות שוליים

↑  צפעון דקל עפעפי באתר הרשימה האדומה של IUCN
צייר החמניות

| --- | --- |

 מידע כללי
 צייר:  פול גוגן
 תאריך יצירה:  1888
 טכניקה וחומרים:  שמן על בד
 ממדים בס"מ
 רוחב:  91 ס״מ 
 גובה:  73 ס״מ 
 נתונים על היצירה
 זרם אמנותי:  פוסט-אימפרסיוניזם 
 מספר יצירה:  s0225V1962 (מוזיאון ואן גוך) 
 מיקום:  מוזיאון ואן גוך
 
צייר החמניות (בצרפתית: Le Peintre de Tournesols) הוא ציור שמן על בד מעשה ידי הצייר הצרפתי פול גוגן. יצירה זו היא דיוקן של חברו הטוב של גוגן, וינסנט ואן גוך, שצייר גוגן בדצמבר 1888 בעת שביקר אצל ואן גוך בארל.
גוגן הוזמן לארל על ידי ואן גוך, אשר רצה להקים מושבת אמנים בארל. גוגן נשאר בארל חודשיים בלבד, ולאחר ריב עם חברו (לאחר שוואן גוך כרת לעצמו את האוזן), עזב את המקום. בעת שהותו בארל התארח גוגן בחדר ובו ציורי החמניות של ואן גוך. גוגן התרשם מהם והחליט להקדיש יצירה לוואן גוך, בה הוא מתואר כמצייר אותם. ביצירה מתואר ואן גוך בשלבי סיום אחד מציורי החמניות. ציור החמניות כמעט מושלם, וואן גוך ביצירה נראה מרוכז, אך מרוצה מהתוצאה.
ביצירה ניתן לראות את השינוי בסגנונו של גוגן. בשנה זו נפגש גוגן עם הצייר אמיל ברנאר (Bernardt) והושפע ממנו. ביצירה זו חורג גוגן מסגנונו האימפרסיוניסטי-נטורליסטי הקודם. הוא משתמש בצבעים עזים ולא טבעיים (בעיקר הצבע האדום של החמניות), וכמעט ואינו משתמש בגווני צבע. חלקי היצירה עברו אבסטרקטיזצייה מסוימת - כפי שניתן לראות בצורת החמניות, שביצירה זו הן עגולות. הנוף אף הוא מתואר בהפשטה, תוך הסרת פרטים תפלים על מנת למקד את הצופה בעיקר התמונה - היחס בין ואן גוך ליצירתו.
ראו גם

החמניות
ציון דגמי

ציון דגמי (מספר 1 בשחור) עולה לכדור גובה במשחק מול מכבי חיפה ב-1969
ציון דגמי (נולד ב-8 במאי 1942) הוא כדורגלן עבר ישראלי, ששיחק בעמדת השוער, ומזוהה יותר מהכל עם קבוצת מכבי יפו, שבה שיחק רוב הקריירה המקצוענית שלו.
קריירה

דגמי נולד בעיראק ועלה עם משפחתו בנובמבר 1949. הוא החל לשחק בקבוצת הנוער של מכבי יפו, עד שעלה לקבוצה הבוגרת איתה שיחק לראשונה בשנת 1958, בגיל 16 בלבד. במחצית השנייה של שנות ה-60 נחשב דגמי לאחד השוערים הבולטים בליגה, וזכה פעמים רבות בעיתונות לציונים גבוהים במיוחד. משחקו האחרון בשורות מכבי יפו היה ב-2 במאי 1970. דגמי ניצב במקום הרביעי ברשימת שיאני ההופעות בשורות מכבי יפו לאחר משה אוננה, מוצי ליאון ואלברט לוי.
בינואר 1971 עבר דגמי לשחק בהפועל רמת גן, שם שיחק שלוש עונות, ולאחר מכן לשמשון תל אביב. משחק הפרישה שלו היה ב-28 במאי 1977 מול מכבי יפו. בשלהי הקריירה חזר לקבוצתו המקורית מכבי יפו, שם שימש כשוער שני וותיק, וחנך את השוערים החדשים של הקבוצה.
דגמי אף הופיע במדי נבחרת ישראל בכדורגל 3 פעמים, כאשר ערך את הופעת הבכורה ב-3 באוקטובר 1962 נגד נבחרת אתיופיה, כמו גם ב-1966 נגד נבחרת פינלנד, והופעתו האחרונה במדי הנבחרת הייתה נגד נבחרת ארצות הברית ב-1968.
לאחר פרישתו מכדורגל מקצועני בגיל 42, הפך דגמי להיות אחראי המחלקה הבוגרת של מכבי יפו, מנהל ויו"ר הקבוצה ומחלקת הנוער של המועדון במשך שנים לאחר מכן. הוא ניהל את מכבי יפו בין השנים 1982–1995. יורשו בתפקיד השוער במכבי יפו אותו חנך הוא הרצל קביליו, נחשב לאחד השחקנים הבולטים בתולדות המועדון.
בנו, החלוץ עופר דגמי שיחק אף הוא במדי מכבי יפו.
הישגים כשחקן

סגנית אלופת ישראל: 1961/1962
משחקי מכבי אירופה, ליון, 1963: מדליית זהב
סגנית אלופת ישראל: 1963/1964
הערות שוליים

↑  במקום פרחים, מעריב, 10 במאי 1971
↑  אלכס פרלסמן, סיפורים אישיים, יצחק שניאור: המהפיכה הגדולה שלי, מעריב, 1 בינואר 1984
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמודים 208–209. נתונים היסטוריים: ירון משעל
↑  צבי בר שירה, קבוצות הליגה הארצית (מכבי יפו), מעריב, 6 בספטמבר 1989
|  משלחת ישראל לאולימפיאדת מקסיקו סיטי (1968)  |
| --- | --- | --- |
|  אתלטיקה | שאול לדני • חנה שזיפי |  |
|  כדורגל | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |  |
|  קליעה | הנרי הרשקוביץ • מיכאל מרטון • נחמיה סירקיס • זליג שטרוך |  |
|  שחייה | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |  |
צפע שיחים מערבי

| צפע שיחים מערבי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעוני ההרים
מין:: צפע שיחים מערבי
שם מדעי
 Atheris chlorechis ‏פל, 1851
תחום תפוצה


צפע שיחים מערבי (שם מדעי: Atheris chlorechis) הוא מין של נחש מהסוג צפעוני ההרים שבמשפחת הצפעיים החי ביערות מערב אפריקה. לנחש אין תת-מינים.
אורכו הממוצע עד 50 ס"מ ומגיע לאורך מרבי של 70 ס"מ. הוא בעל גוף עם זנב ארוך, ראש קטן עם נחיריים רחבים וקשקשים "קרניים" מעל העיניים השחורות. נחש זה בעל צבע ירוק מובהק ומסתווה בקלות בין עצי היערות של מערב אפריקה. מעט מאוד פסים צהובים חוצים את הגב. תנועתו של הנחש היא "פיתולית", כשהוא זוחל ומתפתל כלפי מעלה. לצעירים צבעים כהים יותר שנעלמים בשלב מוקדם בהתפתחותם.
הנחש הוא מין תוקפני המסתווה בין עצי היער וניזון מדוחיים שונים, לטאות, נחשים אחרים ויונקים קטנים. הטרף מוכש ומומת במהירות על ידי שיני הארס. הארס לא מיועד להגנה והנחש ישתמש בו רק כמוצא אחרון. הוא מעדיף להסתמך על הסוואתו כדי לחמוק מטורפים.
הנחש חי, כמשתמע משמו, במערב אפריקה ב:גינאה ביסאו, גינאה, סיירה לאון, ליבריה, חוף השנהב, גאנה, טוגו, בנין ובמקומות מבודדים בגבון, קמרון, גינאה המשוונית וניגריה. תפוצתו בטבע מוגדרת: "ללא חשש".
הערות שוליים

↑  צפע שיחים מערבי באתר הרשימה האדומה של IUCN
צפעון חזירי מקורנן

| צפעון חזירי מקורנן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעון חזירי
מין:: צפעון חזירי מקורנן
שם מדעי
 Porthidium nasutum ‏Bocourt, 1868
תחום תפוצה


צפעון חזירי מקורנן (שם מדעי: Porthidium nasutum) הוא מין של צפע החי בטבע ממקסיקו ולאורך אמריקה המרכזית עד לצפון אמריקה הדרומית. אפו מזכיר מעט חוטם של חזיר. לנחש זה אין תת-מינים מוכרים.
מאפיינים

אלו נחשים קטנים יחסית שאורכם 40-60 ס"מ בממוצע כאשר הנקבות גדולות במעט מהזכרים. נחשים אלו חיים ביער וניזונים מטרף קטן מהם. צבעם ורוד עד צהבהב עם רצועות חומות. בין העיניים לנחיריים ישנן גומות החשות בחום של חיות אחרות מה שעוזר לנחש לכוון ולהתביית על טרפו - יונקים, ציפורים קטנות וזוחלים. הצפעון ארסי מאוד אך בדרך כלל נמנע ממגע עם האדם. כפי ששמו מרמז הצפעון בעל חוטם הפונה מעלה ומזכיר חזיר והוא גם בעל "קרניים" מסביב לעיניו.
נחשים אלה נמצאים רק ביערות גשם עד לגובה 900 מטר. הם חיים בין הענפים או על קרקע היער ויוצאים בעיקר בשעות החשיכה.
מצב השימור של נחשים אלה הוא ללא חשש, אך כריתת היערות עלולה בעתיד לפגוע בהם ובטרפם.
הערות שוליים

↑  צפעון חזירי מקורנן באתר הרשימה האדומה של IUCN
פלמבה

בננה פוסטר פלמבה
קרם ברולה פלמבה
קוקטיילי שלהבת
פְלָמְבֶּה (מצרפתית: Flambé, בעברית: שלהוב אלכוהול) היא שיטת בישול במסגרתה מוסף אלכוהול (אתנול) למאכל חם, דבר הגורם לאלכוהול להידלק ולבעור, ולטעמו של המזון להשתנות.
היסטוריה

מזון בוער הוגש על ידי המורים בספרד במהלך המאה ה-14, אבל שיטת בישול זו התפתחה בשלהי המאה ה-19 בצרפת. המאכל הראשון המודרני בהכנתו נעשה שימוש בשיטת בישול זו היה קרפ סוזט אשר הומצא על ידי אנרי שרפנטייה, עוזר טבח צרפתי בן 15 בשנת 1895. גרסה אחת מספרת, שהקינוח הוכן ב"קפה דה פארי" שבמונטה קרלו (לפי גרסה אחרת: במסעדה בפריז), עבור הנסיך מוויילס, לימים אדוארד השביעי מלך אנגליה. למנה האחרונה תכנן שרפנטייה להגיש קרפ עם רוטב. הארוחה התמשכה מעבר למתוכנן, והוא רצה לחמם את הקרפ שנית על מנת להגישו. כשהחזיר את הקרפ למחבת, הוא הוסיף לו בטעות גם אלכוהול, והלהבה לא כבתה עם הגשת הקרפ לשולחן.
שינוי הטעם

שינוי הטעם במזון נוצר עקב הבדלי טמפרטורת רתיחה. בעוד שאלכוהול רותח ב-78 מעלות צלזיוס, מים רותחים ב-100 מעלות, וסוכר נמס והופך לקרמל ב-160 מעלות. הצתת שלושת המרכיבים יחד יוצר תגובה כימית המשנה את טעמו של המזון.
מאכלי פלמבה

בננה פוסטר
דובדני היובל
סטייק דיאנה
משקאות פלמבה

קוקטיילי שלהבת
פנופלוזאורוס

| פנופלוזאורוס |
| --- | --- |
 
תקופה
קרטיקון עליון, 76 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: נודוזאוריים
סוג:: פנופלוזאורוס
שם מדעי
 Panoplosaurus

פנופלוזאורוס (שם מדעי: Panoplosaurus; משמעות השם: "לטאה משוריינת לחלוטין") הוא סוג של דינוזאור צמחוני ממשפחת הנודוזאוריים אשר חי בקרטיקון העליון לפני 76 מיליון שנה. מאובניו התגלו באלברטה שבקנדה ב-1917 בידי חוקר הדינוזאורים האמריקאי צ'ארלס מורטרם שטרנברג וכעבור שנתיים נתן לו החוקר לורנס למב (Lawrence Lambe) את שמו.
מאפיינים

הפנופלוזאורוס היה מקרובי משפחתו של האאופלוצפלוס המשוריין והיה משוריין באופן דומה להם. הוא הגיע לאורך 5–7 מטרים, לגובה 2 מטרים ולמשקל 1.5-1.6 טון. רכסי קשקשים גרמיים כיסו את הכתפיים, הגב והצוואר והראש היה בעל רכס גבשושיות רבות לאורכו שיצרו מעין "קסדה". כמו כן על הכתפיים היו כמה דוקרני עצם ארוכים שפנו החוצה. רק הזנב היה חסר הגנה בקצהו. היו לו רגליים קצרות בעלות שלוש אצבעות דמויות-פרסה. הראש היה קצר ורחב ובו מערכת שיניים טוחנות שעזרו לו לעכל צמחייה מהקרקע.
מספר חוקרים סברו שהוא היה זהה לאדמונטוניה, סוג שנמצא באותם אזורים, אך דעה זו לא מוסכמת על רוב המדענים.
בתרבות

דינוזאור זה הופיע במשחק Jurassic Park: Operation Genesis.
הערות שוליים

↑  Victoria M. Arbour, Michael E. Burns, Robin L. Sissons, A redescription of the ankylosaurid dinosaur Dyoplosaurus acutosquameus Parks, 1924 (Ornithischia: Ankylosauria) and a revision of the genus, Journal of Vertebrate Paleontology 29, 2009-12-12, עמ' 1117–1135 doi: 10.1671/039.029.0405
פרס המוזיקה של MTV אירופה למופע האמריקאי הטוב ביותר

| --- | --- |

הזוכה בפרס לשנת 2023, ניקי מינאז'
 הגוף המעניק:  MTV
 תקופת הפרס:  2012–הווה (כ־12 שנים)
 המספר הרב ביותר של זכיות:  טיילור סוויפט (3)
 המספר הרב ביותר של מועמדויות:  טיילור סוויפט (7)
 ema.mtv.tv
פרסי המוזיקה של MTV אירופה למופע האמריקאי הטוב ביותר (באנגלית: MTV Europe Music Award for Best US Act) הוא פרס המוענק מאז 2012. שיאנית הזכיות והמועמדויות בקטגוריה זו היא טיילור סוויפט עם 3 זכיות ו-6 מועמדויות.
זוכים ומועמדים

הזוכים רשומים ראשונים בהדגשה.
שיאני זכיות ומועמדויות > זכיות

3 זכיות: טיילור סוויפט
2 זכיות: פיפת' הרמוני
שיאני זכיות ומועמדויות > מועמדויות

7 מועמדויות: טיילור סוויפט
4 מועמדויות: אריאנה גרנדה
3 מועמדויות: ביונסה, ליל נאז X, דוג'ה קאט
2 מועמדויות: מיילי סיירוס, ברונו מארס, פיפת' הרמוני, קנדריק לאמאר, קארדי בי, בילי אייליש,, ליזו, ניקי מינאז', אוליביה רודריגו
הערות שוליים

↑  Depland, Michael (12 בנובמבר 2012). "CONGRATULATIONS TO MGK, WINNER OF THE 'U.S. ARTIST ABOUT TO GO GLOBAL' EMA! (VIDEO)". MTV News. נבדק ב-12 באוקטובר 2020. {{cite news}}:  (עזרה)
↑  Ehrlich, Brenna (16 בספטמבר 2014). "2014 MTV EMA Nominations: Get The Full List". MTV. נבדק ב-4 באוקטובר 2016. {{cite news}}:  (עזרה)
↑  Walker, John (10 בספטמבר 2014). "DEMI? ARIANA? DON'T MAKE US CHOOSE!". MTV. נבדק ב-21 באוקטובר 2020. {{cite news}}:  (עזרה)
↑  "2015 mtv ema: see the full winners list". MTV News. 25 בנובמבר 2015. נבדק ב-9 באוקטובר 2020. {{cite web}}:  (עזרה)
↑  "Justin Bieber and Beyonce Lead 2016 MTV EMA Nominations". ABC News Radio. 27 בספטמבר 2016. נבדק ב-9 באוקטובר 2020. {{cite web}}:  (עזרה)
↑  "MTV EMAs 2016: Vote For Your "Best US Act" Wildcard Now!". Capital London. 20 בספטמבר 2016. נבדק ב-21 באוקטובר 2020. {{cite web}}:  (עזרה)
↑  "MTV EMAs 2017: Complete List of Winners". E!. 12 בנובמבר 2017. נבדק ב-9 באוקטובר 2020. {{cite web}}:  (עזרה)
↑  Kaufman, Gil (4 באוקטובר 2018). "Camila Cabello, Ariana Grande, Post Malone Lead 2018 MTV EMA Nominees". Billboard. נבדק ב-12 באוקטובר 2020. {{cite web}}:  (עזרה)
↑  "THESE ARE THE BIG WINNERS AT THE 2019 MTV EMA". MTV Europe. 3 בנובמבר 2019. נבדק ב-9 באוקטובר 2020. {{cite web}}:  (עזרה)
↑  Dupre, Elyse (6 באוקטובר 2020). "2020 MTV EMA Nominations: See the Complete List". E!. נבדק ב-12 באוקטובר 2020. {{cite web}}:  (עזרה)
↑  MTV News Staff, 2021 MTV EMA Winners: See The Full List, MTV News (באנגלית)
↑  Gil Kaufman, Taylor Swift, Olivia Rodrigo and SZA Lead 2023 MTV EMAs Nominations: See List, בילבורד, ‏4 באוקטובר 2023 (באנגלית אמריקאית)
| פרסי המוזיקה של MTV אירופה |
| --- | --- | --- |
| טקסים | 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| קטגוריות מרכזיות | שיר • קליפ • שיתוף פעולה • אמן • מופע החדש • פופ • אלקטרוני • רוק • אלטרנטיבי • היפ הופ • לטיני • ‏R&B • מופע חי • מופע הפוש • מעריצים הגדולים ביותר • קיי פופ • וידאו קליפ למטרה טובה • הקליפ הארוך הטוב ביותר • מופע המטהוורס הטוב ביותר |  |
| קטגוריות אזוריות | אוסטרליה • אפריקה • בלגיה • ברזיל • קנדה • קריבי • צרפת • גרמניה • סין • הונגריה • הודו • ישראל • איטליה • יפן • קוריאה • אמריקה הלטינית – צפון • אמריקה הלטינית – מרכז • אמריקה הלטינית – דרום • הולנד • ניו זילנד • המדינות הנורדיות • פולין • פורטוגל • רוסיה • דרום מזרח אסיה • ספרד • שווייץ • בריטניה ואירלנד • ארצות הברית |  |
| קטגוריות עבר | אלבום • זמר • זמרת • מראה • עולמי • להקה • אייקון עולמי |  |
פיליפ פיקט

| --- | --- |
אין תמונה חופשית
 לידה:  17 בנובמבר 1950 (בן 73) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  בית ספר גילדהול למוזיקה ודרמה 
 שפה מועדפת:  אנגלית 
 כלי נגינה:  חליל צד, חלילית 
 www.philippickett.com
 פרופיל ב-IMDb
 
פיליפ פיקט (באנגלית: Philip Pickett;‏ נולד ב-17 בנובמבר 1950) הוא מוזיקאי אנגלי ומנהיג הרכבי מוזיקה עתיקה.
תקופת הלימודים

פיקט החל כנגן חצוצרה. הוא פגש את דייוויד מונרו, שעודד אותו לנסות כלי נשיפה מעץ כמו חלילית וקלמית. הוא למד בבית ספר גילדהול למוזיקה ודרמה בלונדון. בשנת 1972 התמנה לפרופסור לחליליות וביצוע היסטורי, משרה בה החזיק במשך עשרים וחמש שנים. הוא ניגן באקדמיה של סנט מרטין בשדות, בתזמורת הקאמרית האנגלית, עם נגני מוצרט הלונדונים ובעוד תזמורות רבות.
האלכימאי

פיליפ שילב יסודות תיאטרליים בקונצרטים שלו, ביניהם מופעי להטוטנים ובולעי-אש באכסדרה. ב-1976 הצטרף ללהקת אלביון, להקת פולק-רוק בהנהגת אשלי האצ'ינגס. הלהקה ניגנה תערובת של מוזיקה עממית מסורתית ולחנים מימי הביניים על מגוון רחב של כלים - דולציאן, קלמית, חלילית, קרומהורן, חמת חלילים, ראקט, שאלומו (קלרינט מוקדם) וסינתסייזר. בשנת 1998 הוציא פיקט את האלבום היחיד שלו, "האלכימאי". האלבום כלל כמה מחיבוריו הוא בחיקוי לסגנון ימי הביניים. באותה שנה הוציא את "עצמות כל בני האדם" בשיתוף פעולה עם ריצ'רד תומסון וחברי Fairport Convention, שבה ניגן לחני מוזיקה עתיקה בליווי מקצבי רוק וגיטרה חשמלית.
נגני הגלוב

בשנת 1993 היה למנהל אמנותי של סדרת המוזיקה העתיקה באולם פרסל. באותה שנה התמנה למנהל המוזיקה העתיקה בתיאטרון גלוב השקספירי, השוכן לא רחוק מאולם פרסל. ההרכב שלו, "נגני הגלוב", התמחו במוזיקה אנגלית מן המאות ה-16 וה-17 . הקבוצה מכרה תקליטורים, בעיקר בתיאטרון גלוב, והופיעה על הבימה.
קונסורט לונדון החדש

במקביל עמד פיליפ בראש קונסורט לונדון החדש. להרכב זה היה רפרטואר רחב יותר, שכיסה מוזיקה אנגלית, ספרדית, איטלקית וגרמנית מימי הביניים. חומר רב נלקח מן המחקר המקורי של פיקט בספריות באירופה. הוא יצר עיבודים מלהיבים, מעוררי השתאות למוזרות הצלילים. משנת 1994 עד 1997 היה מייסדו ומנהלו של פסטיבל אלדבורו למוזיקה עתיקה.
ב-4 בדצמבר 2013 הושם פיקט במעצר בעוון האשמות נגדו על ניצול מיני. ב-10 בפברואר 2015 נמצא אשם בשני מקרי אונס ובשתי תקיפות חמורות בבית ספר גילדהול למוזיקה ודרמה בלונדון, אשר התרחשו בין השנים 1979 ל-1983. לבסוף נגזר דינו ל-11 שנה בכלא.
דיסקוגרפיה

פרק זה לוקה בחסר. אנא תרמו לוויקיפדיה ו.